
Bilo je to davno, pred mnogo godina, možda pred sto i pedeset, a možda i 
dvjesta. U blizini jednog gradića, a na kraju sela živio siromašan čovjek, po zanatu 
postolar. Nije bio mlad, a još manje bijaše star, nije bio ni visok ni malen, ni debeo 
ni mršav niti suh, a zvao se točno Miško Duh. 

Nije živio samo od zanata, nego je imao i malo zemlje te bijaše napola seljak, 
a napola obrtnik. Imao je i svoju kućicu i stajicu i u stajici kravicu. Svega je imao 
pomalo, samo djece nimalo, a to je žalostilo njega i njegovu ženu, sitnu i malu ga- 
zdaricu Magdalenu. 

— Po drugim dvorištima dječurlija juri, dere se i viče — jadikovala je Ma- 
gdalena — a u našem dvoru samo kokot kukuriče... U sobi nam ispod grede stari 
mačak drijemajući prede. Nije nam Bog dao ni sina ni kćeri da nam srce razveseli, a 
kada nam dođu stari dani, da nas starce pošteno dohrani. : | 

Tako se žalila majstorica svojim susjedama. Ali i toj brizi i žalosti došao je 

kraj. 
Jedne tihe noći začula je susjeda Kata, žena tanka sna i fina uha, kako u kući 
Miška Duha nešto neobično kmeči. Je li mačkica ili je jare, to je bilo teško reći. No 
mudrica je Kata bila, pa se brzo domislila: nije to ni mačkica ni jare, nego će to 
biti beba. Jer djeca kao i tati najradije dolaze noću i nijedno se još dijete nije rodilo 
nasmijano, nego svako čim se rodi odmah zaplače, kao da ga ovaj svijet bijeli baš 
nikako ne veseli. ' 

Kad pomisli na to, Kata odmah skoči i otrči u kuću Miška Duha. Uđe u sobu, 
a ono kraj Magdalene leži malo maljušno djetence i kmeči nježno kao jarence. 

Stala se Kata čuditi i diviti: 

— Ah, kako je to krasna beba! Mala i slatka kao cveba! — 

— Kakva beba, kakva cveba?! — otresao se majstor Miško — Nit je beba, 
niti cveba, nego je to pravi dečko, ćaćin sin! — 


— Ah, gdje su mi oči bile?! — okrenula sada Kata drugu pjesmu — Pa da- 
kako, gorostas je to, pravi džin! — 

— Čujete li, kako mu je silan glas? — ponosno je pita postolar i nudi je 
rakijom. 

— Divno grlo! — kliče Kata i čašicu diže — Samo se još ne zna hoće li biti 


tenor il će biti bas! — — m 
Tako se njih dvoje nadmudrivahu i pijuckahu i rakije i vina, dok je sretna 
majka samo promatrala svoga maljušnoga sina. 


Dan-dva kasnije trebalo je sina odnijeti u crkvu na krst. Jer u ono staro vri- 
jeme morao je svatko biti kršten, a onoga koji nije bio kršten smatrali su nečovje- 
kom. On ne bi imao ni onoliko prava koliko najbjedniji kmet ili rob, a nije se smio 
nadati da će barem poslije smrti doći u raj, u diku nebesku. Zato je trebalo da sveće- 
nik u crkvi poškropi dijete svetom vodicom, da mu osoli usta, i da ga zapiše u knjigu. 

Za kumove su uzeli susjedicu Katu i njezinog muža Petra. Po starom običaju, 
prije nego li su pošli, okrijepili su se rakijom tako krepko, te je kuma rekla: — Joj, 
ljudi, meni se malo vrti! — 

Putem ih je uhvatila jaka kiša. Pokisli su bili od glave do pete, a pokisao je 
dabome i dječačić u jastučiću. Ali kuma Kata, premda je i sama bila mokra, tješila se: 

— Ja vam velim, dragi ljudi, to su božji prsti!... To sam dragi Bog nam 
dečka krsti! — ' 

Ali trebalo je ipak da se negdje sklone i da se osuše pa zato. uđoše u krčmu 
koja je, na sreću, bila u blizini. Da se brže zgriju i prije osuše, naručio sretni otac 
holbu vina. Holba je bila boca za polovinu veća od današnje litre. Popili su oni neko- 
liko holbi, ali dok im se odjeća i obuća ponešto osušila, srca i jezici im se opasno na- 
kvasiše. Svi su se ponapili. : 

Dotle je krčmarica previla dijete u suho da se ne bi prehladilo, a videći kumu 
i ostale da su pijani, sve od šale je dečkiću stavila na glavu šarenu kapicu i još je na 
vrh kapice privezala praporac ili zvečku. Na nožice dečku obula stare cipelice svoje 
kćeri, dok je ova još bila mala, ali još uvijek triput prevelike za malog krštenika. 

Kako su bili pijani oni toga i ne opaziše, nego pjevajući i teturajući nastaviše 
put u grad. Stigoše tako do nekog potoka. Preko potoka vodio je most, mostič bez 
ograde, zapravo brv. Majstor Miško, kako god je bio pijan, poboja se da će kuma s 
djetetom pasti u vođu, pa je htio da on prenese dijete, ali kuma ne dade. 


— Ti si pijana, draga kuma! — viče majstor Miško. 
— Ti si, kume, sišo s uma! — odgovara kuma Kata. 


*Svađahu se oni tako i natezahu dijete svatko k sebi, kao što se psi natežu za 
kost i tako obadvoje skupa s malim padoše pod most. Pljusnu voda na sve strane: 
pljus-pljas. Uzgagaše se guske i patke u sav glas. Raspršiše se ribice kao srebrne 
iskrice, dok jadne žabe kreketuše nisu znale, bil iz vode il u vodu, ili bi koga u pomoć 
zvale. 

Iako je sve to ludo i pijano bilo, nikome se nije ništa dogodilo, osim što su se 
opet smočili od glave do pete. Ostalo je zdravo i čitavo i po drugi put kršteno u ja- 
stuku dijete. 

Kad su napokon stigli u crkvu, još se sa njih cijedila voda kao s kišobrana, 
a dečko bio nakvašen kao spužva. Gleda župnik čudno društvo pa veli: Siromašak 
ovaj mali kao da je već jedamput bio kršten! ' 

— Ne samo jedamput, nego i dvaput! — pohvalila se kuma veselo. 


— A sad ćemo ga okrstiti i treći put — rekne župnik, dobro osoli dečku usta, 
da bi bio što mudriji, i počne ga polijevati svetom vodicom govoreći: — Ja te krstim 
u ime Oca i Sina i Svetoga Duha i dajem ti ime Petrice Kerempuha! — 

— Kakvog Kerempuha?! — uzbuni se postolar — Ja sam malom otac i zovem 
se Duh, a ne Kerempuh! — 

— No pa dobro — veli župnik dobroćudno — i sin će vam se službeno zvati 
Duh, ali će ipak biti i Kerempuh! Eno pogledajte sami, kako ste obukli dečka: cipe- 
lice, šaren-kapa i na njoj praporac ili zvečka. 

U čudu se zagledao postolar Miško, začudio se i kum Petar, a još najviše kuma 
Kata. Od čuda je razjapila usta kao kućna vrata. 

— Bog mi grijehe prosti, takvog jošte nije bilo čuda ili sam ja još pijana i 
luda? Otkuda mu cipelice, šaren-kapa i na njojzi zvečka? Mili Bože, što će biti od tog 
dečka? — 


GLAVA DRUGA 
KAKO JE PETRICA NAPREDOVAO U SNAZI I MUDROSTI. 


Kad su poslije svih tih zgoda i nezgoda donijeli dečka kući, tri put krštenog, 
svi su oštro kihali, ljuto kašljali i gromko brisali nosove. Samo mali Petrica nije ni 
kihao, ni kašljao. Stoga nije trebao ni nosa da briše, a nije još ni znao kako se to 
radi. 

Svi su onda rekli: 

— To je pravi < ia mislite: kk ka je kršten u jedan dan, pa ni da bi 
šmrenuo! — : : 

Ali nato se Petrica počeo derati iz svega glasa, a mama se dosjetila jadu: 
dečko je bio gladan. Nahranila ga i previla u suho i on odmah zaspao. 

Kad bi netko poslije bio nm Petričinog oca, kako mu napreduje sin, on bi 
ponosno odgovarao: 

— Raste kao iz soda, nemiran je kao gladna buha, a glas mu ječi kao voj- 
nička trumbenta! — — 

Sve je to bila živa istina. A mamu je najviše srdilo, što joj je sin takav ne- 
mirnjak. Kako god ga ona umotala i povila, on bi se uvijek izmotao i oslobodio ru- 
čice i nožice, pa mahao i veslao njima kao kukac, koji je pao na leđa. 

— Da ga vidiš, kumo draga, kako vesla i kormani! — tužila bi se mama kumi 
Kati. E . 

— Itna Dravi ili na Savi, on će biti lađar pravi! — tješila ju je kuma Kata. 

— Ne daj Bože! Ne, to nikako ne smije biti! Šta ti misliš, kumo, moglo bi se 
dijete utopiti. Opasna je i podmukla voda, bolje da mi dečko po suhomu hoda! .., 


Kad je Petrica naučio da sjedi, onda je s njim bilo još teže. Vrtio se, koprcao, 
naginjao se i navirivao iz zipke kao ptić iz a sad na jednu, sad na drugu 
stranu, kao da mjeri: je li visoko, je li duboko... Tako je jednog jutra ispao iz zip- 
ke, ali nije se derao ni plakao, nego je odmah počeo puzati po svoj kuhinji, a mama 
se čudila i divila: 

— Tijesno mu je. u kolijevci. To je čudo od djeteta! — 

— On će biti, kumo draga, putnik oko svijeta! — tješila ju je kuma Kata. 

— Ne daj mi, bože, takvu sreću, jer ga nikad vidjet ne ću! — 

Petrica je i dalje napredovao. Kad je puzajući došao do kakve željezne ili 
bakrene zdjele, on je po njima lupao tako žestoko, da su mama i tata mislili oglušiti. 

Opet ih mudro tješila kuma Kata: 

— Ja vam kažem, taj će dečko biti vaša dika. Imat ćete sina slavnog gla- 
zbenika! — — — 

— Ah, bojim se — rekla je zabrinuto majka — Ni to ne će dobro biti. Muzi- 
kanti vole mnogo piti! — — — x Bo 

Jednog jutra, kad je mama otišla u vrt da nešto radi, a tata krpao cipele, Pe- 
trica je ostao sam u kuhinji. Puzajući tu je naišao na košaricu punu jaja, koju je 
mama zaboravila spremiti. Dopala se dečku jaja. Bilo je to nešto novo za njega. Zgra- 


bio on jedno jaje, pa s njime: kvrc, kvrc... Jaje se razbilo. Razlio se i bjeljanjak i 
žumanjak. Sviđala se žuta boja malom Petrici, pa on stao redom razbijati jaja i vikati 
oduševljeno: — Te — te! — — — Te — te! —, a to u dječjem govoru znači: — 


Lijepo! Krasno . 

dasijace on tako jaja i ličio i mazao sve kuda je dosegao: zidove, pod, ormar, 
 anije zaboravio ni na samoga sebe. Namazao se od glave do pete, tako da je i sam 
bio žut kao žumanjak. | 

Kad se mama vratila u kuhinju i vidjela sina, žuta kao Kineza, bila je naj- 
prije pomislila da se dečku dogodila neka druga neprilika. 

Kriknula je: : 

— Dijete moje, sram te bilo, što siod sebe učinilo?!... 

A Petrica veselo odgovarao: — Te-te! Te-te!. 

Al kad ona bliže, imala je što da vidi. Bila bi pala u nesvijest, no u staro doba 
ljudi nisu tako lako gubili svijest. Samo joj se malo zamaglilo pred očima. Šteta je 
bila velika. Mjesec dana bila je skupljala ta jaja, a Petrica porazbijao u jedno jutro, 
pa još i uživao u svom nedjelu. 

= Toga jutra nije bilo u blizini kume Kate, da mamu utješi kakvim pinot 
stvom, nego je došao tata, Miško Duh, pa je rekao: 

— Ne ljuti se, stara! Zar ne vidiš, tvoj Petrica ima dara za glava — 

— Na veliku žalost moju, preveć voli žutu boju! — uzdisala mama. 

— To ti znači: u tvog sina, bit će uvijek dukata i cekina! — govorio je maj- 


a DES O REG PR OVE 


stor Miško Duh — Od slikarskog nema boljeg zanata. To je zanat od suhoga zlata. 
Naslikao sveca ili zeca ili prosjaka-golaća, sve se dobro plaća! — 

Tako je tješio svoju ženu Petričin otac Miško Duh, a mama je ipak malo istu- 
.kla nestašnog dječaka, dok je jaja kasnije spremala na sigurnijem mjestu, a isto tako 
i čaše i. tanjure i sve što bi se dalo razbiti. Petrica je međutim i dalje napredovao. 
Naučio se hodati, pa trčati, a malo po malo i penjati po drveću. Kao svaki dečko. 


Počeo se onda zanimati i za zanat svoga oca. Gledao je kako mu otac kroji 
kožu, šije cipcle i čizme, a najviše mu se svidjelo kako u džonove zabija sitne drvene 
klince: kvre, kvrc... i klinac nestane u potplatu. Pokupio Petrica jednoga dana punu 
šaku tih klinaca, pa da će se igrati postolara. Ali mjesto cipele i kože, on uzme sa 
police okrugli hljeb kruha, koji bijaše dobro pečen i imao je čvrstu koru. U to je 
koru zabio mnogo klinaca, pa kad je tata kod ručka odrezao sebi komad kruha i za- 
grizao u nj, bijahu mu za čas usta puna drvenih klinaca, Čak su mu se i za zube zadi- 
jevali i u jezik ga boli. 

— Šta je ovo?! — dreknuo je on srdito i zgrabio Petricu za kosu. — 

— Još se nije dogodilo Mišku Duhu, da bi našao klince u svom kruhu! — 

— Naš Petrica ima dara ne samo za slikara, nego i za postolara! — rekla je 
mama da se malo naruga tati. 

— Pa i bit će postolar! — rekao je Miško Duh, pa prestane drmati Petricu. 
— Neka dečko uči zanat svoga oca. Ne će barem trebati kupovati alata. 

Dakle, bilo je odlučeno: Petrica ne će biti muzikant, ni slikar, nego postolar 
kao što mu je otac. Ali trebalo je pričekati koju godinu, dok dečko doraste. 

> U današnje vrijeme morao bi takav dečko najprije ići u školu, no u ono staro 
doba bijaše malogdje kakva škola, a i to samo u gradovima i u samostanima, dok su 
velika gospoda držala posebne učitelje za svoju djecu ili su je slala čak i u inozem- 
stvo na nauke. Malo je onda bilo ljudi, osobito na selu, koji su svršili kakvu školu, pa 
su na selu one, koji su makar kako znali čitati i pisati, smatrali za učene ljude. 

Takav jedan »učenjak« življaše u Petričinom selu. Bio je to stari Tomaš, koji je 
ispod nosa nosio velike i nakostriješene brkove kao dvije brezove metle i koji je volio 
pričati mnogo o burnim zgodama i nezgodama iz svoga nekadašnjeg života. Nije se 
moglo nikada točno doznati šta je bio u vojsci, da li običan borac ili oficir, da li je 
bio samo bubnjar ili trubač ili je bio sve to po redu. Jedamput je pričao, kako je u 
borbi s Turcima njegova četa došla u opasnost da je pobije nadmoćni neprijatelj, ali 
ju je Tomaš spasio bubnjajući tako silno i strašno, da su Turci pobjegli glavom bez 
obzira, misleći da dolazi još neka velika vojska. Drugi put je opet trubio tako gromko, 
da se čulo na stotine i stotine milja daleko, te su njegov zov čuli mnogi moćni kne- 
zovi iz raznih krajeva svijeta i pohrlili u pomoć. Treći put — pričaše Tomaš — on 
je, jašući na vatrenu konju sa nekakvom toljagom u ruci, jer mu se sablja prelomila, 
u bijeg natjerao hiljadu Prusa. 

K tome hrabrom borcu, trubaču i bubnjaru, dao je majstor Miško svoga Pe- 
tricu u školu da bi naučio čitati i pisati. S Petricom su išli još i kovačev i krojačev 
sin, svega tri đaka. Bijaše to čudna škola. Stari Tomaš je vikao kao da komandira 
čitavom brigadom, a i njegovi su đaci morali vikati, jer je Tomaš bio prilično gluh, 
Kad su kao prva slova i i a naglas čitali, derali su se iz sveg glasa: i-a, i-a, i-a, kao 
da njače, ne tri, nego trideset magaraca. 

U ono staro doba ljudi su vjerovali da učenju mnogo pomaže ćuška, zaušnica, 
šiba i batina, pa su se i Tomaševim učenicima često žarili obrazi od ćuškanja, a uši 
od natezanja ili tur od šiba. Ali kako im je Tomaš znao krasno pričati o pustolovi- 
nama, koje je proživio u svom ratničkom životu, o Turskoj i Turcima, o Beču i 
Austriji, o Prusima i Pruskoj, đaci su brzo zaboravili na sve drugo zlo. Petrica je na- 
ročito željno gutao te pripovijesti, za koje su mnogi u selu tvrdili da su debele laži i 
izmišljotine. Pa makar baš bile laži i izmišljotine, Petrica ih je rado slušao i sva mu 
je glava od njih gorjela. Sanjao je dan i noć o vitezovima, o aždajama i Turcima, o 
Prusima i o Francuzima, o strašnim pucenjavama i bitkama. 

Onda je došlo vrijeme da ostavi igranje i skitanje po selu, po poljima i po šu- 
mama i da u postolarskoj radionici svoga oca Miška sjedne na tronožac i da počne 
učiti postolarski zanat. Teško i dosadno bijaše Petrici sjedjeti mirno i zabijati klince 
u kožu od jutra do mraka. Kroz mali prozorčić probijale su se zrake sunca i pozivale 
ga: — Ljepše je na suncu i na čistom zraku!... Ptice su cvrkutale i pjevale: — 
— Gdje je onaj derančić,-koji nam nije dao mira?... Djeca su se natjeravala i vikala: 
— Oj, Petrice, dođi da nam budeš komandant! — — — ' 

Ali prošlo je vrijeme šale i veselja. Trebalo je sjediti na niskom i tvrdom tro- 
nošcu i učiti zanat. No jednog dana Petrica nije mogao izdržati, nego je zapitao 
svoga oca: 

— Čujte ćaća, jeste li kad išli u daleki svijet? — 

— Pa išao sam dosta daleko, do Varaždina, pa čak i u Štajerskoj sam malo 
bio. Svagdje je lijepo, ali je doma najljepše! — 

— Eh, to i nije tako daleko! — rekao je Petrica'— Zar vas nije srce vuklo 
dalje, daleko u nepoznate daljine? — 

— Kakve su te spopale daljine, moj nemirni sine? — 

Petrica je u svojoj čupavoj glavi pomislio, ali se nije usudio na glas reći: 
= — Daljina i pustolovina, to zanima tvoga sina! Jer ja sam, ćaća dragi, nemirni 

“Duh, ja sam Petrica Kerempuh. 

Tako je u sebi mislio Petrica osjećajući i sluteći da ne će moći dugo izdržati 
u toj maloj sobici, na niskom tvrdom tronošcu i da će kao ptić kome su porasla krila, 
otprhnuti jednoga dana ili noći. Samo kada i kako, to još nije znao. 

BJEGUNAC. 


Što su svrake zapazile. 


Letjele su tako dvije svrake, ptice šarena perja i crna, dugačka repa, preko 
polja i livada prema selu Dremovcu. Letjele su onamo, ne bi li gdje ugrabile kakovo 
pilence. Svrake naime strašno vole piletinu. 

Kao sve ptice grabilice i svrake imaju izvrsne oči, pa bez očala i bez daleko- 
zora vide svako pile u dvorištu ili miša na oranju i kukca u travi, a pogotovu ono što 
im se učini opasno: šulja li se lovac, da li nosi pušku, je li onaj derančić što se igra 
na cesti ima skrivenu pračku. Sve to i još mnogo više vide i opaze bistre i nemirne 
oči svračje. Pa tako i sada leteći preko polja i livada primijetiše izdaleka kako netko 
cestom juri. Kad vidješe da nema nikakva oružja, sjedoše svrake na jednu granu 
staroga hrasta nedaleko ceste, da mirnije i točnije vide tko je to i da pročavrljaju, jer 
su svrake ne samo drske grabljivice, nego i opasne brbljavice. 

— Zašto onaj momak tako juri, kuda li se tako žuri? — zapitala svoju drugu 
svraka Vrtirepka — kao da ga gone psi il hitri panduri... 

— Niti pasa nit pandura nigdje vidjeti nije — reče druga svraka po imenu 
Vijoglavka — Zato mi je sve to još sumnjivije!.. . 

— Pogledaj ga, kakav li je taj bjegunac? — zgražala se Vrtirepka — Ne 
znaš, je li čovjek, je li sablast ili duh, toliko je jadnik dugačak, mršav i suh! ... 

= Nit je sablast nit je duh, već ti je to Petrica Kerempuh! — — zakriještala 
je svraka Vijoglavka — poznajem ga po perušci na šeširu. 

— Da, da, imaš pravo — otkriješti joj drugarica Vrkknapna s — Sad prepoznah 
i ja toga gosu. Znaš po čemu? ... Po dugačkom nosu! . 

— Zaista mu strši salsa iz lica, kao krma u nekih vodenih ptica ili kao 
ona kažiruka na raskršću, neki kažu i »putokaz« — smijala se Vijoglavka u sav glas 
— Baš bi mu radi šale i veselja točno nasred nosa sjela i još bi ga poškakljala repom. 

— Eh, seko moja lijepa, ostala bi ti bez repa!... rekla joj je svraka Vrti- 
repka — Jer vraški ti je momak Petrica. Taj je praćkom gađao ne samo mene, nego 
je jednom pogodio čak i divljeg goluba, a divlji golub leti kao strijela. - 

Neprilike Žutog Mike 

— Znam ga i ja! — uzdahnula Vijoglavka — Da se nisam u pravi tren iza grma 
skrila, gdje bi danas moja glava bila! Ali ja mu to praštam! Znaš li onog žutog mačka, 
skitnicu i razbojnika, mislim da se zove Mika?!.... Nije to mačak kao što su drugi. 
Ne sjedi taj u zapećku sa babama, već se dan i noć skita po poljima i šumama, pa tu 
vreba male zečiće, a miševe samo u nevolji. Vere se po drveću, pa traži ptičja gni- 
jezda.... Tako je i meni — proklet bio — požderao moje dvije kćerkice, slatke 
male svračice!... Ali našao se i za Miku majstor — upravo ovaj Petrica Kerempuh. 

Domamio on k sebi mačka: mile-lale, mic-muc-mac, pa mu na vrh repa privezao pra- 
porac. Pustio onda mačka, ovaj potrčao, pojurio, ali se odmah i zastavio: što to njemu 
na vrh repa škrebeće? U čudu se mačak oko sebe vrti i okreće ,dok praporac sve gla- 
snije zvekeće. Šta je to? Otkud to?... Poplaši se mačak vlastitoga repa, pa od jeze 
i od strave pojuri ko bez glave preko polja i livada, preko živica i ograda... Ajme, 
seko moja Dugorepa, da ti je bilo vidjeti te trke i toga skoka preko graba i potoka. 
Jurio je žuti Mika, jadna slika lude strave i očaja, bježao je tri dana i tri noći, ne zna- 
jući pred kim bježi ni kuda će doći.... Da se pred njim toranj izbočio, i njega bi 
mačak preskočio, toliko se bio uplašio. Možda bi od straha sasvim poludio da mu nije 
napokon praporac pao s repa. Našao se u tuđem kraju sav izmučen, smršavio i ostario 
od bježanja, od straha i od jada, a ponajviše od ljutoga glada. 

— Jao — jao — jao — žuti Mika mijaukao — kad bih barem znao, gdje sam 
i kuda da se kući vratim! ... Eto vidiš, seko moja lijepa, svrako Dugorepa, tako ti je 
taj Petrica osvetio moje male ptičice. 

 — Ta nije valjda baš zbog tvojih svračica išao kažnjavati mačka! — primije- 

tila je zlobno svraka Dugorepka. 

— Jatoine velim — reče svraka Vijoglavka — ali nije to učinio ni iz puste 
obijesti, nego ga je kaznio zbog crnih ptića,mladih kosovića, koji su živjeli na trešnji u 
dvorištu Petričinom, a sve mu ih podavio razbojnik Mika Žuti!... 


BRK TOMAŠA TRUMBETAŠA. 


— Ipak je tvoj Petrica isuviše nestašan i obijestan. Smišlja i radi svakakve 
vragolije — rekla je Dugorepa — Dodijao i mami i tati i kumi Kati, pa i učitelju i 
čitavu selu.... ' 

-— Kojem učitelju? Zar onome brkatom Trumbentašu? 

— Da, baš njemu, bubnjara i trubača koji uz pomoć korbača i batina uči djecu 
čitati i pisati — brbljala je svraka Vijoglavka — Jednog vrućeg ljetnog dana, čim je 
dobrim ručkom smirio svoj glad, legao je stari Tomaš Trumbentaš pod krušku u 
hlad. Zaspao je slatko i zahrkao gromko tako da su se poplašile i razletjele sve ptice 
i sve pčele i bumbari, komarice i komarci, pa i zanovijetke muhe, iako se čine da su 
gluhe. Onda se u vrt došuljao Petrica Kerempuh i tiho, tihance: »frk-frk-frk!« — odre- 
zao uči lijevi brk, ali tako fino da to Tomaš Trumbentaš nije ni osjetio. Kad se kasnije 
probudio i protrljao oči, moj ti Tomaš ko ofuren skoči. Htio je da prigladi raščupane 
svoje brke — oh, da si vidjela te galame i te strke: lijevog brka nema! Nije da je ne- 
stao posvema. Ostalo je nešto dlaka kao kad se u polju požanje žito i ostane strnokos, 
dok se desni brk nakostriješio kao brezova metla. Tu je bilo vike, psovke i derače. 
Tomaš kune, a žena mu plače. Skupili se i susjedi i susjede, naslonili se na plot, pa 
u čudo glede: šta će jadan bubnjar samo s jednim brkom?... Ne može ovako nakara- 
dan ni u selo, ni u grad, ni u crkvu ni na vašar. Nego sjedi, moj Tomašu kod kuće i 
čekaj da ti novi brk naraste! ... 

Onda se javila susjeda, baba Jula krojačica: — Ja sam — veli — vidjela Pe- 
tricu kako se u vrt šulja i kako je za čas iz vrta pobjegao! Ali, bog i duša, da li je 
nosio sobom škare, to nisam vidjela! . ' 

— Nitko drugi, nego on! — wetksle se babe naslonivši se na tarabe — Petrica 
je to napravio, Petrica!... Jedini je on sposoban za takvu vragoliju! 1 

Kad to začu stari Tomaš, on odjuri k postolaru Mišku, sve onako s jednim br- 
kom, ali i s korbačem u ruci, dok su babe za njim kriještale: 

— Dobro ga istuci, tog derana, vragoljana, da mu nikad više takve šale ne bi 
na um pale! — 

Ali Petrica kad Tomaša kroz prozorčić spazi, gdje onako ljut dolazi, dosjeti se, 
da ne bi bilo dobro čekati trubljača, nego ocu reče: — Žedan sam, idem piti vode! — 
pa iz sobe brzo ode, a onda preko bašče u polje i u šumu uteče ,a kući se vrati tek pod- 
veče. 

— Zašto si ti susjedu Tomašu, kojite je učio čitati i pisati, odrezao brk? — 
pitao je Miško svoga griješnog sina. : 

— Evo zašto! On nas je učio da moramo biti čisti i uredni, a na njegvim br- 
kovima hvatalo se sve što je jeo i pio: i rezanci, i kupus i čorba, i piće, pa sam mislio 
da bi trebalo odrezati makar jedan brk... tako za pokus... ne bi li on uvidio, da je 
ovako uredniji... 

— Eh, znaš, Petrice — rekao mu je ćaća Miško — dobro je što si pobjegao, 
jer bi bio izvukao gadnih batina od Tomaša Trumbentaša a i ja bih mu bio pomogao! 

. O tuđim brcima drugi puta ti ne vodi brigu.. 
Tako su brbljale brbljavice svrake ogovarajući Petricu Kerempuha. 


VRABAC, ŽABAC, KANARINAC? 


Ali bilo je još kojekakovih vragolija i budalaština, koje nisu znale ni radoznale 
svrake, a koje je počinio Petrica Kerempuh. 

Tako je onoj istoj babi krojačici Juli, podvalio vrapca kao kanarinca. Babi je 
bio uginuo njezin stari ptić i nije ga mogla prežaliti. Petrica ju je tješio: — Gospa 
draga, nemojte plakati, ja ću doma odskakutati i donijeti vam takvoga pjevača koji 
će vas izliječiti od suza i plača. Mi ih imamo tri i svaki za se pjeva krasno, ali složiti 
se ne znadu, svaki pjeva svoje, nadvikuju se i natpjevavaju, te od njihove cike i vike 
ja ne mogu klince u đon zabijati, nego sve nakrivo, pa me ćaća psuje. Jednog ću vam 
ptića donijeti još danas do podne! — — 

Kad to čula krojačica, baba Jula, reče veselo: 

— Dobro sinko, donesi mi ga i ja ću te lijepo nagraditi!... Samo ne znam, 
hoće li tvoj ćaća dati kanarinca. 

— Ja gane ću ni pitati — reče Petrica — Ja ću ga ukrasti! — 

— Joj — vrisnula je baba Jula — nemoj tako ružno govoriti, jer krasti je 
grijeh!... 

— Ma ne ću ga baš ukrasti! — popravi se mudro Petrica — Samo ću ga uzeti 
tako da ni tata ni mama ne će znati, nego će misliti da je odletio kroz prozor. 

— Tako, tako, sinko! — nasmiješi se baba lopovski — Tako je već poštenije! 

Doista je Petričin otac, majstor Miško, imao kanarinca i kanarinku, ali ni sam 
Petrica ih ne bi nikom dao ni za kakve novce. Zato je Petrica na tavanu uhvatio vrapca, 
pa ga fino namazao žutom bojom. Kad se boja osušila, odnio ga babi, te je od nje za 
nagradu dobio bakreni petak, što je u ono staro vrijeme bio priličan novac. 
Baba zadovoljna gledala žutog ptića i željno čekala, kad li će propjevati. Prođe dan, 
dva, tri, a ptić samo po krletki skače i viče: Živ-živ! Živ-živ! — — 


Baba ptiću govorila nježno i milo: — Živ mi bio i živio, ali ne bi li mi malo 
zasvirio, zapjevao!... Baba je slabo vidjela, pa gledala ptića kroz očale i mrmljala 
sumnjičavo: Žut si i zelen kao žabac, a živčeš mi kao vrabac? — — Čudna si mi i 


sumnjiva ptica! ... 

I zasta, kad se ptić okupao, kad se razmahao krilima i osušio, sljuštila se žuta 
boja. Baba Jula nije očima povjerovala, bojala se da joj se nije zamutio vid, pa sta- 
vila dvoje očale. Zavrisnula baba Jula, te ju je čula polovica sela: 

— Ti si vrabac, a ne kanarinac! Prevari onaj postolarski klinac! ... 

Odšepala baba k postolaru Mišku i tužila Petricu. Saslušao Miško babu, pa 
pozvao svoga nemirnog sina i na kraju baba je priznala da je zapravo pristala da pri- 
mi ukradenog kanarinca. Zato je majstor Miško nije ni požalio što se dala prevariti od 
Petrice. ' 

— Gdje su vam bile oči? — rekao je majstor Miško — Ja vam sad ne mogu 
pomoći! ... ' ' 

= —Ali ja sam Petrici dala bakreni petak? — — tužila se baba. 

— Petrica, gdje ti je petak? — viknu majstor Miško. 

— Kad je ono nekog dana bio svetak i proštenje, otišo je babin »petak« na 
zabavu i čašćenje: malo sam se vrtio na vrtuljku i svakakva čuda gledo: kako grdni 
jedan medo po komandi pleše, kako majmun gusle svira i gudalom se češe, neki čovjek 
staklo žvače, vatru guta i po vatri skače... — govorio je Petrica — Ostalo mi malo 
para, pa sam kod licitara ispio još čašu medice za ljepši svršetak i tako do kraja po- 
trošio »bakreni petak«... ' 


KONJSKA PAMET 


Našalio se Petrica sa susjedom Martinom. Bijaše taj Martin seljak slobodnjak, 
t. j. on nije morao raditi vlastelinu besplatno niti davati dio ljetine. Zato je bio jako 
gizdav i hvalisav i svoje suseljane i kmetove prezirao. Tako se hvalio da ima konje 
koji su pametniji, nego i neki čovjek. Kad on njih zapregne i rekne: — Hijo, Riđan, 
Fuksa, idemo u vinograd! — oni sami krenu u vinograd. Kad im rekne: u šumu! ...oni 
idu u šumu; kad im rekne: u Zagreb! ... oni kreću u Zagreb, ne će skrenuti u grabu, 
niti će se čega poplašiti, ni kola izvrnuti, a susretnu li druga kola, lijepo će se ukloniti. 


LT 


— Tako pametnih konja nema nitko! — tvrdio je susjed Marko — Ja s njima 
nikakve brige nemam. Zamotam se u gunj, legnem i spavam. Kad konji stignu na 
određeno mjesto, oni stanu i zahržu i ja se probudim! ... 


Tako se hvalio susjed Martin. On je i inače bio veliki hvastavac te je svojim 
hvalisanjem dodijao čitavom selu: kako ima najmuznije krave, najdeblje svinje, naj- 
finije vino i najljuću rakiju. Sve je kod njega bilo »naj«: najljepše, najbolje i naj- 
vrednije... Razumije se da su mu i konji ne samo najljepši i najbrži, nego i najpa- 
metniji. On u njihovu pamet vjeruje više — govorio je Martin — nego li u pamet 
nekog čovjeka .. 

.Slušao je to i Petrica Kerempuh pa je mislio: Eh, baš bi vrijedilo o tu 
konjsku pamet! . 


Uskoro se "pružila prilika, jer je susjed Martin odlučio da u Zagreb odveze 
voz sijena na prodaju. Dan prije puta on ga je natovario, a krenuo je točno u ponoć, 
jer je Zagreb bio prilično daleko, a tovar težak. Popeo se Martin na voz, uhvatio uzde 
i bič u ruke i potjerao konje na \ cestu i okrenuo pravcem prema Zagrebu, a onda je 
rekao mudro: 


— Hijo, đijo, Riđan, Fuksa, ajde sada sve polako, korak za korakom, pravo 
do Zagreba grada! 


Tako im je naredio, zamotao se u gunj, uzde je privezao sebi oko ruke i legao 
spavati, jer se na vozu sijena krasno spava. Mekano je kao na perini, a zibaš se kao 
u zipci. Zato je susjed Martin ubrzo i tvrdo zaspao i ne sluteći da se s njim vozi i još 
jedan nepozvani putnik: Petrica Kerempuh... Vozili se oni dobar komad puta, a 
kad su došli do jednog velikog raskršća, Petrica se spusti sa voza, pristupi konjima i 
uhvati Riđana kod glave pa sve polagano i oprezno (pazeći da se voz ne prevrne) 
okrenu konje i kola u onom pravcu i onim putem kojim su i došli: ne u Zagreb, nego 
kući. Susjed Martin nije ništa osjetio. Spavao je bez brige. Bila je još noć. Selo je 
spavalo, a psi su lajali, kad su stigli pred Martinovu kuću. Tu su konji sami stali, 
jer su dvorišna vrata bila zatvorena. Martin je još uvijek spavao, a Petrica je sišao 
s voza i odšuljao se u svoje, susjedno dvorište, i tu se sakrio da čuje i vidi šta će 
dalje biti. Stajahu konji pred vratima, a nitko im ne otvara, a njima već miriše nji- 
hova staja, zaželjeli se zobi i sijena, pa zahrzaše oboje. Zahrzaše jedamput, pa drugi- 
put još jače. Probudio se Martin, vidi: noć je, te se čudi kako li je tako rano stigao u 
Zagreb. Probudila se u kući i njegova žena, navirila kroz rozor, pa se i ona začudila, 
čak i preplašila. 

— Jao, čovječe — viknu ona — zašto si se vratio? Što ti se dogodilo? — Tare 
Martin oči i jedva im vjeruje; pa to je njegova kuća, Kjegoa selo. Počeše se iza uha, 
lupi se u čelo: 


— Martin u 1 Zagreb, Martin iz z Zagreba, a da Zagreba ni | vidio nije. . Žena 
mu je na to rekla: 

— Tako ti se dogodi čovjeku, koji više vjeruje u konjsku pamet, nego li u 
svoju vlastitu! ... 

Kad je to Petrica čuo, zavukao se tiho u svoju sobicu i zadovoljno zaspao. 
Nikad nitko nije doznao tko je to tako nasamario Martina. Ali Martin je ipak sumnjao 
na Petricu, pa kad bi ga sreo, svakiput bi zarežao: — Eh, vidi ovog vjetropira, Kerem- 
puha, alaj bi ga zdrmao za uha! — — — 


KRALJEV BRAT 


Sve su to bile male šale i vragolije koje je izvodio Petrica Kerempuh, a bilo je 
i drugih, koje nisu nigdje zapisane, pa ni u ovoj knjizi. Zna se samo da je Petrica do- 
bio kojiput i batina, ali sve je uglavnom ipak sretno prošlo. Međutim šala sa »Pleme- 
nitim Zemaljskim Gospodinom i Vlastelinom« mogla je proći mnogo gore, da u Pe- 
= trice nisu bile hitre noge. Taj takozvani »Plemeniti Gospodin« bio je Bolto Bandogla- 
vić plemeniti Bandoglavski i Dremovački, vlastelin kome su pripadala sela Bandogla- 
vec i Dremovec. 


On je nedaleko sela Dremovca imao oveći posjed, nekoliko stotina jutara ze- 
mlje: oranica, livada, vinograda i šuma, a usred imanja mali dvorac, zapravo jednokat- 
nu kuću od hrastovine, koju su zvali kurija. Imanje se zvalo Bandoglavec, a i selo s 
druge strane zvalo se također Bandoglavec. Seljaci jednog i drugog sela bili su kmetovi 
i morali su određeni broj dana besplatno raditi svome vlastelinu. I ne samo oni, nego 
i njihove žene i djeca, pa i njihovi konji i volovi. Tko ne bi na vrijeme došao na po- 
sao, dobio bi batina i plaćao bi globu, a mogao je doći i u zatvor. Zato je narod takav 
posao zvao tlaka. Osim toga morali su mu davati još i jedan dio onog što je na nji- 
hovoj zemlji urodilo. 


Živući tako mukte i na račun naroda, često su vlastelini bili vrlo oholi i ba- 
hati. Oni su sebe smatrali »plemenitima«, a to su imali i napisano i od kralja potvr- 
đeno u poveljama na magarećoj koži ili na pergameni sa teškim kraljevskim peča- 
tom u diplomi koja je osiguravala mnoga prava i povlastice njima i njihovim potom- 
cima. Zato su neki od njih mislili i govorili da u njihovim žilama teče plava krv, 
a ne crvena kao u običnih ljudi, kmetova, obrtnika i građana. Oni su sebe smatrali 
kraljevom braćom, jer je kralj kao vladar bio prvi i najmoćniji plemić u državi. 

Tako se i taj Bolto Bandoglavić sav naduo od oholosti i bahatosti, a i od deblji- 
ne. Ne radeći ništa, a jedući i pijući mnogo i bez mjere, on se udebelio, tako da mu je 
trbuh bio kao bačva, a nos mu od pića nabubrio kao krastavac. 

Jednoga dana pošao on na šetnju kroz selo Dremovec. Kad su seljaci vidjeli 
svoga vlastelina kako šeta, svi su se razbježali i posakrivali. Samo se jedan nije mogao 
sakriti, jer je upravo u tom času vozio na dva volićka voz sijena sa livade. Nesretni 
seljak — kmet uplašio se gadno kad je vidio svoga gospodara. Vozio je sredinom 

puta, ali i plemeniti gospodin Bolto Bandoglavić išao je također sredinom puta. Inače 
se uvijek pješak uklanja kolima, ali Bandoglavić se ustobočio na sredini ceste i zagr- 
mio: : 

— Ukloni se s puta, ide kraljev brat! — — 

Jadni seljak — kmet htio da ga posluša, pa se smutio, stao vikati na svoje 
volićke: — Hajs, — — — Šarac — — — Hajs Plavec! — — — Hajs! — 

Ali cesta je bila uska i izrovana, a seljak uplašen i nespretan te kola jednim 
krajem uđoše u grabu i voz se izvrnu, rasulo se sijeno širom. 

— He-he-he- — stao se grohotom smijati plemeniti Bolto Bandoglavić — 
vidi budale i nespretnjakovića!... Trebalo bi ti odrapiti dvadeset i pet vrućih . 

Tu se nekako desio i Petrica Kerempuh (a njega si mogao naći i gdje je trebalo 
i gdje nije) i bilo mu je žao seljaka. Vlastelina Boltu mrzio je još otprije, jer kad mu 
je jednom bio odnio čizme, onda je Bolto prigovarao, da su tijesne i da koža ne valja, 
ali nije htio da ih vrati, a ni da ih plati. Platio je samo polovinu od pogođene cijene, 
a kad je Petrica ponovo došao po novce, plemeniti Bandoglavić ga je otjerao korba- 
. čem i još je pse nahuškao na nj, te su mu i tur poderali. 

Sad mu se nenadano pružila prilika da se gospodinu vlastelinu osveti. Kad se 
voz srušio, tako su s njega pale vile i grablje i on ih u istom trenu zgrabi kao da će 
seljaku pomoći. Ali kad je debeli vlastelin, digavši oholo glavu, krenuo dalje, Petrica 
mu priđe s leđa i odostrag podmetne grablje pod noge, te se plemeniti Bolto spotakne 
i ljosne u prašinu koliko je bio dug i širok. Čak je i svoj krupni crveni nos zabio u 
žutu prašinu, ona ga je ljuto poškakljala tako da je triput gromko kihnuo i svaki put 
je još bolje zario nos u prašinu. Jedva se digao sav zaprašen, žut i zamazan, ali lju- 
tit i bijesan kao razdraženi bik. 

— Tko je taj lopov? Tko je taj bezobraznik? — Tko se to usudio meni uči- 
niti? — vikao je on gnjevno gledajući Petricu kako juri, kako bježi što ga noge nose. 

— Hej, ljudi, držite ga, ne dajte da pobjegne! . 

Ali nitko se u čitavom selu nije oglasio kao da je selo izumrlo. 

— Jeli ono Petrica Kerempuh? — pitao je vlastelin ljutito onog seljaka što 
mu se izvrnuo voz. 

— Milostivi gospodine, možda je, a možda i nije! — rekao je seljak mudro — 
meni su se od sijena i prašine zamutile oči, pa ne vidim dobro. 

— Ali ja vidim! Ja ga poznam! izderao se silni gospodin Bolto Bandoglavić 
plemeniti Bandoglavski i Dremovački vlastelin i samozvani kraljev brat — Uhvatit 
ću ja Petricu Kerempuha i za vlasi i za uha, dat ću ga izbatinati i zatvoriti u tamnicu 
da ne vidi ni sunca ni mjeseca! ... 


21 


SVJETSKI PUTNIK 


Znao je Petrica što ga čeka, pa je pobjegao koliko je dalje i brže mogao. Nije 
čak ni ocu ni majci rekao zbogom. Ako se samo malo zadrži u selu, pronaći će ga Bol- 
tini sluge i panduri ,a.onda mu je odzvonilo. Izvući će strašnih batina i dospjet u 
mračni podrum kakve tamnice. Trebalo je zaobići bližnja sela i susjedni grad, jer tu 
ga ljudi poznaju. Ali kuda ga zapravo put vodi i kuda će stići, toga nije znao ni sam. 

Takva su ga vidjele i one dvije svrake brbljavice Vijoglavka i Dugorepka. 

Ispočetka je veselo i krasno otići u bijeli svijet bez brige, kada ćeš, kako ćeš 
i kuda ćeš stići. Ali kad ogladniš, a nemaš ni torbe, a kamo li što u torbi, nemaš ništa 
u džepu, baš nijednog bakrenog novčića, eh onda je malo teže! ... Još je teže kad te 
na putu uhvati crna noć, pa još hladna kišica stane sipiti, oštar vjetar piriti ,a ti ne- 
maš ni pravog kaputa, ni valjanih cipela makar si postolar po zanatu, pa kad ne poz- 
naš ni sela ni grada u koji si upao iznenada — onda i vjetrogonju i veseljaka poklopi 
strah i žalost. Sjeti se svog toplog kreveta u kome mu je bilo tijesno, sjeti se svoga 
doma u kome mu je bilo dosadno i maminih žganaca koji su mu već bili dodijali. Dugo 
se on spremao na taj put u široki svijet. Samo- dok je o pustolovinama sanjao, činilo 
mu se sve ljepše i čarobnije ,a sada da je smio, možda bi se bio i vratio. 


OD POSTOLARA DO PEKARA 


. . s + 


strašnog Bandoglavića, te je druge noći sav izmučen, pokisao i gladan, stigao u nepo- 
znati neki grad. Nije ušao kroz gradska vrata, jer su bila zaključana, a opasno je bilo 
buditi stražara. Ušao je potajno preko nekakvih vrtova, preko razvaljenog nekog zida. 

U gradu je vladala mrkla tama, nije bilo ni jedne lampe, a nisu sijale ni zvi- 
jezde ni mjesec. Sjale su jedino oči mačaka koje su se podmuklo šuljale i natjeravale 
po pustim ulicama mijaučući i derući se tako bolno i očajno kao da ih strašno boli tr- 
buh. Iza visokih plotova lajali su i zavijali opasni psi. Spavao je grad i Petrica nije , 
nigdje vidio nikoga, osim što je izdaleka opazio mračnu priliku gradskog noćobdije sa 
helebardom i sa lampašem u ruci. On je upravo trubom javljao zaspalom gradu da je 
ponoć prošla. Ali njemu da se javi, bijaše opasno. Mogao bi dići uzbunu, a možda bi ga 
helebardom zviznuo po glavi. Jer noćobdija nije volio da mu sumnjivi stranci noću 
švrljaju po gradskim ulicama. Kuda će Petrica i što će: gdje će spavati i tko će mu 
dati štogod za jelo? ' 

Mislio je već: umrijet će od umora i glada, kad opazi kuću s rasvijetljenim pro- 
zorom. Oprezno se približi, a iz kuće mu udari u nos divan miris topla, svježa kruha. 
Opazi također gdje iznad vrata visi veliki perec. Domislio se odmah: to je pekarna. 

Pokuca Petrica na vrata. Nitko se ne javi. Pokuca na prozor: jedan-dva-triput. 

— Tko je? — iz kuće se začuo gromoviti glas (a u dvorištu je oštro zalajao pas) 
— Tko se u ovo doba noći usuđuje k nama noći? — — — 

— Siromašan putnik — namjernik! — odgovori skromno i pokorno Petrica. 


— Da nisi možda vehogeii — pitao je isti gromki ga — Il si možda ptica — 
skitalica? . 


— Ja sam momak dobre ćudi, mene vole dobri ljudi! — mudro je govorio Pe- 
trica — Sit sam glada, tražim rada! . 

— To je već i ljepše čuti — reče pekar otvarajući vrata — Tko hoće hljeba, 
taj i radit treba! ... ' 

Bio je taj pekar krupan, namrgođen i strog čovjek ,a noge imao krive u obliku 
slova O. Kako su u Petrice Kerempuha bile noge dugačke, ali ravne, nije se svidio ni 
gazdi ni gazdarici, koji su mislili da svaki pekar obavezno mora imati krive noge. Ali 
su ga ipak uzeli u posao, za šegrta. Nije Petrici bilo lako. Doduše sit je bio, ali je mo- 
rao raditi i noću i danju. Noću je pomagao kod miješanja i pečenja peciva, a danju, 
pošto bi na brzinu prospavao nekoliko sati, morao je naprtiti na leđa veliki koš i raz- 
nositi pecivo po gradu. Morao je i druge poslove obavljati: staju čistiti, svinje hraniti, 
suđe prati, drva cijepati ,pa i na djecu paziti (a bilo ih je šestero, sve jedno drugom 
do uha, od dvije pa do dvanaest godina). Za nagradu je dobivao batina svake vrsti: 
gazda ga je znao tako ćušiti, da mu je glava zvonjela cijeli dan, gazdarica ga je vukla 
za kosu, a kalfa mu je šakom znao poškakljati rebra. Sve se to nije Petrici sviđalo, jer 
o takvim poslovima u velikom svijetu onnije sanjao. Ali, pobjeći još nije htio. 
Bilo je u gradu još koješta što je trebalo vidjeti i naučiti. Gledao je tako nekog slikara 
koji je na zidinama crkve slikao razne svece, a jednom je vidio putujuće komedijaše 
koji su se prebacivali naglavce i sami sebi stavljali noge za vrat. Jedan je gutao sta- 
klo i vatru, a drugi je hodao po žici. Sve je to vrijedilo vidjeti. 

Jednog dana otišao gazda sa gazdaricom u neko selo na svadbu, te kalfi i Pe- 
trici naredio da za sutradan umijese i ispeku pecivo kao obično, a Petrica da ga raz- 
nese. Kad oni odoše, odšeta se kalfa u gostionicu i tu se tako napije te je ostao ležati 
pod stolom. Pekarna i sav posao ostade na Petrici. Ne bude li pecivo gotovo, bit će 
kriv on i dobit će batina. On pomisli da pobjegne, ali nije htio bez vragolije. Zato on 
sakupi svu djecu i reče im: 

— Eto, djeco, ja sam ostao sam, a ja sam ne mogu zamijesiti i ispeći toliko pe- 
civo. Hoćete li mi pomoći?.. 

— Hoćemo, hoćemo! — povikaše djeca. 

— Dobro — rekao je Petrica Kerempuh — Nasut ćemo brašna i vode u naćve, 
vi ćete malo oprati noge i zagaziti u tijesto, u svako korito po troje. Ja ću svirati, a vi 
ćete po tijestu plesati i tako ćemo zamijesiti koliko treba. 

— Tako je!... To će biti fino i veselo! — odobravala su djeca. 

Tako i napraviše. Nasuše brašno i vodu u naćve i veselo zaigraše. Petrica se, a 
da djeca nisu primijetila, spremio na bijeg. Napravio mali zavežljaj robe i hrane, a iz 
gazdine ladice je izvukao jednu škudu i dvije cvancike, koliko je računao da ga pri- 
pada nagrada. Kad se tako pripravio, uzeo je tamburicu i zasvirao. On je svirao, a 
djeca su pjevala i plesala. ' 

— Žemlja, štruca, kajzerica, 
Kata, Miško i Perica! ... 
pjevala su djeca gazajući po tijestu kao da poslije kiše gaze po mlakama i blatu... 


Slanoklipci i pereci 
Gazi, mijesi, pa ispeci! . , 


A onda je još Petrica zajuškao: 
— Haj, haj, zaigraj 
To će biti zalogaj! ... 


Curice su digle suknjice do koljena, a dečki zasukali gaće iznad koljena. Mala, 
četirigodišnja Barica je bila u kratkoj košuljici, dok je dvogodišnji Perica bio sasvim 
go. Oni su i najviše uživali i vriskali: — Hop-hop-hop! — — — Perica je čak i dva- 
triput sjeo u tijesto i svi su ga grdili da je to nepristojno. (O higijeni se u ono vrijeme 
još nije ništa znalo...) 

Kad je tijesto bilo sasvim zamiješeno, zaustave se pred kućom kola. Vratiše 
se gazda pekar i gazdarica pekarica. Pjesma zamuknula, ples prestao. Djeca prestra- 
šeno pogledala u Petricu Kerempuha, a ovaj brže bolje pokupio svoj zamotak. Netko 
je pred prozorom strašno vrisnuo. To je vrisnula gazdarica, kad je ugledala kako se 
tijesto mijesi. Petrica nije čekao da još i gazda zaurla, nego je kroz drugi prozor sko- 
čio u dvorište i pobjegao. Djeca su redom dobila batina i plačuči otišla spavati, a 
pekar i pekarica su od gotovog tijesta napravili žemičke, štruce i ostalo pecivo, te sta- 
vili u peć. Pritom su i psovali Petricu Kerempuha, svjetskog potepuha, koji da je kriv 
svoj toj sramoti. 

Ali već sutradan su uvidjeli da su imali krivo. Građani su naime govorili da 
još nikad nije pecivo bilo tako fino i ukusno kao toga dana. 


GROF PIŠTA TEREMTETEŠ BOLONTAJ I CRVENO MORE 


Nakon dugog lutanja i različitih zgoda i nezgoda dospio je Petrica Kerempuh 
u nepoznat grad, gdje su kuće bile velike, a ulice uske. Kad je došao na glavni trg, 
jedan je pandur bubnjao u bubanj, a svijet se oko njega skupljao. Onda je neki 
drugi čovjek stavio očale na nos, razvio veliki list papira i čitao glasno i razgovjetno: 
— Oglas! ... Presvijetli i velemožni gospodin Pišta Teremteteš Bolontaj želi da lije- 
pim slikarijama ukrasi glavnu dvoranu svoga dvorca i zamka Tvrdograda. Pozivaju 
se svi slikari ovoga grada, koji su za takav posao sposobni i vješti da se odmah prijave 
Njegovoj Svijetlosti gospodinu grofu, koji će ih, kad posao bude gotov, gospodski na- 
graditi. 

Tako je ovaj pročitao, a pandur je umjesto točke na kraju rečenice, udario 
svojim palicama po bubnju: tr.. ME u maćen MP rierapra 

Raspitao se Petrica, gdje je, tko je i kakav je taj grof. Jedni su mu rekli da je 
slavan i hrabar vitez, silan, moćan i vrlo bogat gospodin. Drugi, koji su htjeli da mu 

po istini kažu, potvrdili su naglas da je to istina, ali su mu i tiho prišapnuli da je grof 
isto tako i strašan nasilnik i razbojnik, da muči i pljačka svoje kmetove, pa da i slo- 
bodni građani pred njim strepe i da su u tamnicama njegovog Tvrdograda zatvoreni 
mnogi nevini ljudi. A Petrica na to reče: 

— Eh, ako je i kad je tako, pa bilo za me zlo i naopako, otići ću još danas da 
mu se javim, jer od djetinjstva ja osjećam da imam dara za slikara! ... 

Dobri su ljudi sumnjičavo kimali glavama, a Petrica je otišao u dućan i kupio 
nekoliko četaka i kistova, te tri lončića za miješanje boja. Tako opremljen otputio se 
prema zamku Tvrdogradu, a do njega je bilo malo više nego pola sata hoda. Stajao 
je taj zamak ponosno na jednoj klisuri navrh strma brda i sa svojim šiljastim tor- 
njevima, puškarnicama i bedemima i sam je bio nalik na klisuru. Popeo se Petrica 
strmim putem pred vrata Tvrdograda, a pred vratima stajaše straža. Bijahu io vojnici 
čupavi i divlji kao razbojnici, sve je na njima bilo strašno i nakaradno: i šeširi i ka- 
cige i neke ogromne puške — pušketine i sablje-sabljetine, i čizme-čizmetine sa grd- 
no velikim ostrugama kojima bi mogao bockati nosoroga, a ne jadnog našeg konja. 
Još su im i oči divlje gledale, a obrve i brkovi se nakrostriješili kao dlake u vuka kad 
se sretne sa psom. Ne bi bilo ugodno sastati se s takvim delijama ni u snu, a kamo 
li na javi. Ali Petrica Kerempuh se nije bojao. Rekao im je hrabro, tko je i što je i da 
se odazvao pozivu svijetloga grofa. Oni mu se pokloniše i pustiše ga u dvor, ali iza 
leđa mu se nasmijaše govoreći: 

— He-he — veseli ptiću mazaliću, hrabro i radosno ulaziš. Da te vidimo kada 
i kakav ćeš izići!... 

Odvedoše Petricu Kerempuha pred grofa Pištu. Na Petričino najveće čudo grof 
nije bio nikakva ljudina kao što je očekivao, nego omalen, mršav, gotovo gurav čičica 
srednjih godina. Imao nos utuljen u sredini (to ga je, kad je bio mali, konj kopitom 
udario i nos mu ostao nalik na mesnato dugme). Ispod nosa sa svake strane ukočio se 
brk sastavljen od sedam dugačkih dlaka (kako ih je Petrica odmah prebrojio) koje 
su bile pomadom zalijepljene i ufitiljene u šiljast vrh. Iznad tih šiljaka dva siva, gra- 
bežljiva oka, kao u divljega mačka, gledala su u čovjeka nemirno i nepovjerljivo. 
Vidjelo se da grof Pišta nije dobar čovjek. 

Petrica mu se duboko pokloni i reče: 

— Presvijetli i velemožni gospodine! Pokorno javljam i Svijetlosti vašoj po- 
nizno se pretstavljam: Ja sam Petrica Duh, nazvan Kerempuh, bistar ali nemiran ko 
buha i zbog toga me okitiše također nadimkom Potepuha. Moja duša šeta širom svi- 
jeta. Ja nemam nikakva imanja, osim univerzalnog znanja. Među ostalim ja imam 
dara i za slikara. Znam slikati plavo morei visoke gore, nebeske dvore i sjajne zvi- 
jezde što po nebu jezde, i u nebu Gospoda Boga, a znam slikati i rose s rogom i 

bez roga. 

= Stoj! - — dreknu grof Pišta Teremteteš Bolontaj — Dosta si klepetao i ble- 
betao. Ti veliš znaš slikati plavo more, a bi li znao naslikati crveno more? 

— Vrlo lako i s veseljem, presvijetli i velemožni gospodine! ... 

— Drago mi je čuti. Dakle, mazaliću, slušaj: Ja želim ovu dvoranu ukrasiti 
slikama i to ne na platnu, nego na samim zidovima. Ja sam čovjek pobožan i bogo- 
bojazan i želim da te slike budu na slavu božju i na spas moje duše. Slike treba da 
budu iz Svetog Pisma. Za pokus naslikat ćeš jednu. Slika ima da prikaže kako su 
Izraelci pod vodstvom Mojsija, bježeći iz misirskog ropstva, došli do Crvenog mora 
i kako je Mojsije pružio ruku i more se pomoću božjom razdijelilo na desnu i lijevu 
stranu, kako je dunuo vjetar s istoka, te su Izraelci lijepo prešli po suhom na drugu 
stranu. ' 

— Jest, presvijetli gospodine — pridodao je Petrica spremno da pokaže svoje 
znanje —, a kad su goneći Izraelce, naišli Misirci na čelu sa faraonom, tad se more 
opet sastavilo i svi su se podavili. I to bi se moglo naslikati!... 

— Drago mi je čuti! — rekao je grof milostivo. 

Onda su se pogodili: Petrica ima sliku dovršiti za tri mjeseca a za nagradu će 
dobiti devet srebrnih talira, dobivat će hranu i piće po volji... Petrica je postavio 
jedan, malo neobičan zahtjev: on će raditi sam bez ičije pomoći i dok slika ne bude 
gotova nitko ne smije ući u dvoranu. Grof je tom zahtjevu udovoljio, u toliko lakše, 
što se upravo spremio na put. Išao je da pogleda svoja imanja u Madžarskoj. Prije 
nego li je otputovao dao je Petrici jedan talir kao predujam. Ali mu se zaprijetio neka 
se čuva, ne bude li slika gotova i po njegovim uputama načinjena, bit će išiban i ba- 
čen u tamnicu. S njim neka se ne šali. 

Petrica se zatvorio u dvoranu i nikome nije dopustio ni da priviri. Najprije je 
pravio boju. Tuckao je ciglu, miješao čas vodu, čas ulje, svašta mazao po zidu, a kad 
mu je dosadilo legao je spavati. Podveče je izlazio da se prošeta. Upoznao je kašte- 
lanovu lijepu kćerku i s njom se zabavljao. ' 

U mračnim donjim prostorijama bijahu zatvori. Zidovi su bili debeli, a prozori 
tako mali, da nikad sunčane zrake nisu tamo doprle, Ležali su tamo grofovi zatvote- 
nici, okovani gvožđem. Za hranu su dobivali komad pljesniva hljeba, a za piće svaki 
drugi dan vodu. Petrica se u svojim šetnjama znao zaustaviti kod njihovih prozora i 
tako se upoznao s njima (iako ih nije mogao vidjeti), te im obećao da će ih osloboditi. 

= Zabavljajući se s kaštelanovom kćeri, Petrica je uspio da ukrade naiprije tur- 
piju, pa sjekiricu i to dao zatvorenicima, da se najprije oslobode okova. Onda im je od 
svoje hrane na uzici spuštao dosta hrane da ojačaju, da budu snažni, kad dođe čas 
oslobođenja. Dobavio je Petrica tamburu pa je svirao čas kaštelanovoj kćerki, čas 
zatvorenicima. Pjevao im junačke pjesme i hrabrio ih, a oni su dotle oprezno i tiho 
pilili svoje lance i okove te rešetke svojih ćelija. Tako se i približio dan kad je tre- 
balo da se grof vrati i da slika bude gotova. Slika je doista i bila dovršena, to jest Pe- 
trica je čitavu stijenu namazao crvenom bojom. I ništa više. 

Jednoga popodneva, prije no što će zaći sunce, začuše se iz ddijina trube. Onda 
puške zapucaše. Dolazio je svijetli grof jašući na konju pred četom svojih konjanika. 
Sa grada Tvrdograda zapucaše topovi u znak pozdrava, a kaštelan na najvišem tornju 

izdignuo zastavu sa grofovskim grbom. Sišao je i Petrica da pozdravi grofa, a usput 
je upozorio zatvorenike da budu pripravni na bijeg, jer »sad će biti, što će biti«. Ma 
da je bio hrabar, ipak je Petrici srce zadrhtalo, kad je ugledao svijetloga grofa sa 
očima divljega mačka. Svi su se grofu duboko poklonili, a on je silazeći s konja za- 


pitao: — Ej ti, mazaliću, jesi li dovršio sliku? — 
— Jesam ,»presvijetli i velemožni gospodine! — odgovori Petrica. 
— Drago mi je čuti! — rekao je grof — Otiđi gore i dočekaj me u dvorani! — 
— Na zapovijed, presvijetli i velemožni gospodine! — reče Petrica, duboko se 


pokloni i otrča u gornji sprat. Uđe u dvoranu, a ona je imala dvoja vrata, hrastova i 
gvožđem okovana: jedna na koja je imao doći grof iz svojih odaja i druga koja su vo- 
dila u hodnik i na stepenice za poslugu. Na tim vratima je stavio ključ sa vanjske 
strane. . 

Uskoro dođe grof sa svojom pratnjom i Petrica mu pokaza crveno namazanu 
stijenu, a crvena je bila kao da su dva vola zaklali i njihovom krvlju naličili zid. Gle- 
ligama a onda je svoje divlje mačje: oči 
upiljio u Petricu, koji se već počeo krasti: — A gdje su ti Izraelci? ... zapitao je grof 
muklim glasom. 

Petrica se ušeprtljio i sve više približavao vratima: — Izraelci — mucao je 
on... Izraelci su sretno prešli i nestali su u pustinji ...etotu... završi Petrica i 
pokaza na vrata, kao da su Izraelci onuda otišli. 

— Držite ga! — dreknu grof bijesan kao ris, ali je Petrica već iskočio na hod- 
nik i za sobom vrata dvaput zaključao, sjurio dolje po stepenicama i stao vikati i zapo- 
magati: — Straža! U pomoć! Gospodina grofa hoće ubiti! U pomoć! Trčite svi gore! ... 

Zbuniše se stražari i svi poletješe u dvorac. Tu se sukobiše s onima što su bili 
pojurili za Petricom. U toj zabuni nastade gužva, tučnjava, čak i pokolj, a dotle je 
Petrica sa oslobođenim zatvorenicima pobjegao iz Tvrdograda, sjurio niz brdo kroz 
šumu i šikaru u slobodu. Onda im Petrica Kerempuh reče: 

— Sada, prijatelji moji, bjež'te kud zna koji! Kako god iko zna neka spašava - 
glavu, a ja idem svojim putem potražiti novu slavu! . . 


PETRICA HODA PO UŽETU 


Opet je Petrica Kerempuh morao bježati i skrivati se. Morao je pobjeći u sa- 
svim drugi kraj, gdje ga nije mogla dohvatiti ruka grofa Pište. Skitajući se tako malo 
pomalo je potrošio ono novaca što je imao. Istina, našlo se dobrih ljudi, koji bi mu 
dali jesti, ali trebalo je moljakati, trebalo je raditi i takve poslove koji se Petrici nisu 
sviđali. Idući tako iz mjesta u mjesto, došao je u neki gradić koji se zvao Klipano- 
vac. Tu je u gostionici čuo kako je prošle godine u Klipanovcu bila družina kome- 
dijaša koji su pokazivali svakakve majstorije, a jedna je djevojka i po žici hodala. Bio 
je među tim komedijašima jedan koji je znao i više: razapeo uže između tornjeva 
dviju crkvica, kapelice sv. Dizmuša i sv. Genoveve, koje su stajale jedna prema dru- 

goj. Bilo je to visoko i opasno. Skupilo se mnogo naroda i čovjek je doista hodao po 
užetu kao po cesti. Ali kad je htio i zaplesati, izgubio je ravnotežu i pao. Nesretnik se 
sav razbio, ljudi su se razbježali i nitko mu nije ništa platio. Tako je umro i ostavio 
ženu i djecu bez igdje ičega. Ljudi su slijegali ramenima i govorili: — Takva je sud- 


Kad je to Petrica čuo, rekao je građanima Klipanovčanima: — To nije ništa. 
To i ja znam. Samo ja ne ću pasti kao onaj nespretnjaković.... 


Građani se poveseliše, jer ljudi rado gledaju tuđe vratolomije, pa i tuđe ne- 
sreće. Rekoše mu: — Ajde da vidimo! ... 


Petrica dade po gradskom bubnjaru razbubnjati i objaviti da će toga i toga 
dana (kad je bio veliki svetak i proštenje) hodati po užetu između tornja svetog Diz- 
muša i svete Genoveve. Onda je od jednog užara posudio dugačko uže i unajmio dva 
dimnjačarska šegrta za pomoćnike. Osvanuo krasan dan i narod se skupljao, na trgu 
između obih kapelica. Došao je gospodin gradonačelnik sa svojom debelom gospom. 
Gradski sudac, gradski poreznik i velečasni gospodin župnik sa dva kapelana, te 
zapovjednik gradske straže došli su također da svojim prisustvom počaste Petricu 
Kerempuha. Dotle je Petrica bio jako zaposlen. Trčao je od jednog tornja do drugog, 
penjao se gore, ali ne izvana nego iznutra po ljestvama, pokazivao se gore na oknu, 
poučavao šegrte što i kako treba da rade. Onda se spustio dolje na trg, gdje se bio 
okupio narod, popeo se na nekakvu bačvu, skinuo šešir i poklonio se narodu na sve 
strane, a razumije se najprije gradskom načelniku i njegovoj gospi. Zatim je progo- 
vorio glasno i jasno: — Pozor!... Pozor!.... Mir i posluh molim! ... Poglavita, po- 
štovana, velečasna gospodo i cijenjeni građani. Kao što sam objavio, ja ću danas pred 
vama pokazati svoje umijeće i vještinu te ću hodati po užetu između svetog Dizmuša 
i svete Genoveve. Izvodit ću na užetu svakovrsne i po život opasne majstorije i vra- 
tolomije kakve još nikad niste vidjeli. Premda se potpuno uzdam u svoju nenadma- 
šivu vještinu i u pomoć božju, ipak moram računati i s tim da bih mogao i skrhati 
vrat i razbiti vlastitu glavu, ili barem polomiti ruke i noge, a to ne bih htio prije, nego 
li mi bude plaćen moj trud i moje umijeće. Zato vas pokorno molim, da mi svaki od 


Nastane mrmljanje. Neki su govorili: — Zašto da mu ja unaprijed platim. 
Najprije da vidim što zna... Drugi su rekli: — Ima čovjek pravo. Svaka se pred- 
stava unaprijed plaća, 


Petrica je međutim pošao sa šeširom u ruci najprije do gospodina gradonačel- 
nika i ostale gospode i oni su bacali u šeširbakreni i srebrni novac, a ostali se poveli . 
za njima. Oni koji nisu htjeli platiti, pošli su tobože kući, ali su ipak na kraju trga 
pričekali, da bar iz daljine promatraju Petričine vratolomije. 


Skupivši 'puno novaca (kao još nikad do tada), on ga je ravnomjerno podijelio 
u desni i lijevi džep, da mu novac ne bi kvario ravnotežu. Zatim je naredio dimnja- 

čarskim šegrtima koji su bili svaki na svom tornju već privezali uže, neka ga spuste 
do zemlje, ali krajeve neka drže i dalje u ruci. Potom se opet popeo na bačvu i 
objavio: : 
— Ovo što ću vam sada pokazat to je genera I na proba na zemlji 
za ono što ćete vidjeti u zraku! . 

Rekavši to skoči sa kaše i uze veliku motku, kakvom održavaju ravnotežu 
oni koji hodaju po užetu, te s tom motkom u rukama prođe oprezno po užetu koje je 
ležalo na zemlji. Potom je dizao jednu, pa drugu nogu, savijao se i previjao kao da 
pleše i na kraju se naklonio na sve strane. Zatim je viknuo dimnjačarima: — Vucite 
uže svaki na svoju stranu i dobro nategnite. Evo i mene za čas gore! . . 

Svi su pažljivo i napeto gledali u uže koje su dimnjačari snjikt vukli svaki 
na svoj toranj, a Petrica trkom otrčao u crkvicu svete Genoveve, tamo je zvonaru dao 
nekakvo pismo rekavši: — odnesi to odmah gospodinu gradonačelniku! . . . To je moja 
poruka i oporuka! . . . Zvonar se malo začudio, ali je otišao. Petrica je međutim, mje- 
sto na toranj ušao u crkvu na jedna vrata, a izišao na druga i odmaglio što su ga noge 
nosile. Ljudi su dotle čekali i pitali se sve nestrpljivije: Gdječje taj vještak vratolo- 
mac?.... Uto se zvonar progurao do gradonačelnika i predao mu Petričino pismo. 
Starla se svijet oko načelnika. Svi su htjeli čuti, šta piše Petrica Brno Načel- 
nik stavio očale i stao na glas čitati: 

— Štovani gospodine načelniče i ostala gospodo klipa nt.. 

— Kakav je to bezobrazluk! — ljutio se gradski sudac — Kiki: smo Klipanov- 
čani, nismo klipani! . 

— Tako je! — pokrali je nekoliko građana — Mi nismo klipani!. . 

— Sad ćemo vidjeti — rekao je župnik — možda i jesmo! ... 

— Mir i posluh! Čujmo, što nam piše taj Potepuh!. . 

 — Mene je u zadnji čas uhvatila nekakva sos koda“ — pisao je Petrica Ke- 
rempuh, a čitao je gradonačelnik — te bih sigurno pao s užeta, a nisam želio da vam 
tu neugodnost priredim. Zato oprostite. Kako se po užetu hoda, to sam vam pokazao 
na zemlji. Drugi put više! To vam piše i pošteno javlja, i srdačno vas pozdravlja 
Petrica Kerempuh. 

Švi su gledali prilično blesavo. Zatim | su se naljutili. 

— Baš smo pravi klipani kad smo se dali nasamariti od nekakvog Kerem- 
puha Potepuha! — rekao je gradski sudac. 


' — A zar bi bolje bilo da je čovjek pao s užeta i slomio vrat? — upitala je 
gospa načelnikovica. | 
— Neka slomi! To mu je zanat! — govorio je neki građanin. — Ja kad platim 


ja hoću i da gledam. Prevariti ja se nedam! .. : ' 
— Pa ipak si se dao! — bocnu ga drugi — Petrica te ipak za nos povukao! 
Umiješa se treći građanin: 


32 


mai oni erol čoveka i tt ADS GALATA VO PV 


— A kad je onaj lani sa užeta pao, nisi mu ni krajcera dao, ni ženi mu ni dje- | 
tetu! Onda eto iznebuha vrag donio Kerempuha iz daleka svijeta, nakupio momak i 


PASJA VAROŠ ILI DEVEDESETIDEVET PASA BARUNICE HILDEGARDE 


Ima jedan grad koji se nekoć zvao Pasja Varoš, a danas se zove nekako druk- 
čije, a koji je to grad, neka ostane tajna. Zašto je dobio tako ružno ime: Pasja Varoš? 

Evo zašto! U glavnoj ulici toga grada (a ulica je bila uska, kakve su bile ulice 
u starim varošima) stajala je krasna i velika kuća, moglo bi se reći: palača. U njoj 
je bilo mnogo soba i drugih prostorija da bi imalo mjesta i dvadeset ljudi, a stano- 
vale su samo dvije stare žene: plemenita gospođica barunica Hildegarda i njezina slu- 
žavka Uršula. Barunica Hildegarda nije već godinama izlazila iz kuće, niti je itko mo- 
gao doći do nje, pa nitko više nije znao, ni kako izgleda, premda se ona rodila u tom 
“< istom gradu, u istoj kući i tu proživjela sav svoj vijek. Ona je naime mrzila i prezirala 
ljude i smatrala da su svi ljudi sebični, pokvareni i zli, a tko tako o svim ljudima 
misli, taj dakako drži sama sebe boljim od drugih, ali s vremenom postane i sam još 
sebičniji i gori nego li su svi drugi. 

Za barunicu Hildegardu govorili su stariji ljudi, da je nekoć bila vrlo lijepa, 
vesela i dobra, ali da je u životu doživjela nekoliko velikih žalosti razočaranja. Bili 
su joj umrli roditelji, brat joj je poslije htio oteti njezin dio imovine te se sa sestrom 
dugo parničio na sudu, dovodio lažljive svjedoke i još je bilo koješta, a najgore je bilo 
ono kad ju je ljubljeni zaručnik prevario i ostavio, a preotela joj ga njezina najbolja 
prijateljica. Odonda više nije izlazila iz kuće, niti primala u kuću ni rođaka, ni znan- 
ca, ni prosjaka, pa ni popa ni fratra, iako je to u ono vrijeme bio veliki grijeh. Jedina 
joj je zabava bila njezin psić Cuki. Govorila je da su psi jedini pošteni i vjerni stvo- 
ime i gospođica Hildegarda ga je nazvala Duki. Služavka Uršula donijela je dvije 
kujice koje je neki okrutni čovjek htio baciti u rijeku. Barunica Hildegarda je i njih 
prigrlila. I tako je broj pasa u kući Hildegardinoj bivao sve veći. Psi su se tamo mno- 
žili, rasli, a i ugibali. (Barunica Hildegarda govorila je »umirali« jer, ako se tako veli 
za ljude, kako ne će za pse, koji su pošteniji od ljudi). Jednom je na njih došla i 
pošast, pa ih je mnogo i uginulo na veliku žalost gospođice Hildegarde, a na radost 
susjeda, kojima je ta pasja palača već počela bivati neugodna. Ali psi su se opet 
množili i rasli, te kad je Petrica Kerempuh stigao u Pasju Varoš bilo ih je u kući go- 
spođice barunice točno devedeset i devet svake vrsti i dobi, pasmine i boje. Toliko se 
moglo doznati od služavke Uršule, koja je iz kuće jedina izlazila u grad da nabavlja 
što treba za barunicu. Za pse je kupovala samo vrpce raznih boja koje im je gospo- 
đica vezala oko vrata, te četke kojima ih je četkala. Inače živežne namirnice su dobi- 
vali sa baruničinog velikog imanja nedaleko od Pasjeg Varoša. 

Psi su živjeli samo u kući. I ljeti i zimi. Njihova brižna gospodarica ih nije: 
puštala ni u dvorište bojeći se da joj koje pseto ne pobjegne ili da ne naiđe kakav 


bijesan pas, pa da ga zarazi bjesnoćom. Prozori su se rijetko kad otvarali, a kad bi 


Uršula časkom neki otvorila, udario bi na ulicu užasan smrad, te su ljudi nosove sti- 
skali prstima. A lavež, zavijanje i kevkanje čuli su se tako reći dan i noć. 


Bijaše to velika napast za stanovnike dotične ulice. Tužili su se gradonačel- 
niku, a ovaj je gladio svoje dlanove, slijegao ramenima i govorio da on tu ne može 
ništa. Onda su se žalili banu, pa čak i kralju, ali ništa nije pomagalo. Čak ni župnik, 
ni biskupski Kaptol nisu htjeli ništa poduzeti protiv barunice Hildegarde. Ona je bila 
plemenita roda i bogata, imala je i nekog moćnog rođaka velikaša koji je računao 
da će gospođica u tom pasjem smradu prije umrijeti, te će on dobiti bogatu baštinu, pa 
ju je zaštićivao. Velika gospoda su je sažaljevala, a ni jedan od njih nije stanovao u 
toj ulici, pa mu pasja kuća nije smetala. Iako nikad nije išla u crkvu, gospođica ba- 
runica je redovno plaćala mise za svoje pokojne roditelje, za sebe i za svoje životinje 


i davala svim crkvama velike poklone, pa su joj za to i Kaptol i fratri gledali kroz 


prste. Tako su susjedi i dalje morali trpiti smrad i lavež. ' 
Kad je sve to čuo i doznao, Petrica Kerempuh se ponudio građanima da će ih | 


on osloboditi te pasje napasti. Građani su mu teško povjerovali ,jer kako će to učiniti 


on, skitnica i potepuh, kad nije mogao ili htio ni gradonačelnik, ni župnik ni biskup- 
ski kaptol, ni ban ni kralj. Jer protiv gospođice barunice se ne smije ni na koji na- 
čin upotrijebiti sila. Petrica im je na to rekao: Sve ja to znam i razumijem i ja sam 
preslab da bih išta učinio silom, pa na to nisam ni mislio. Ja ću to izvesti na fini 
način. Građani pristadoše: — Dobro, Petrice — rekoše oni — ako to izvedeš bez na- 
silja, dobit ćeš od nas pet talira. — 

Petrica po običaju zatraži odmah jedan talir predujma i da mu dadu dvadeset 
i jednog mačka (a mogu biti i mačke). Mogu biti — reče — bilo kakve boje ili veli- 
čine, samo da su grlati i da znadu dobro mijaukati. Obećao je svečano da se mačkama 
ne će ništa opasno dogoditi. Malo će se uzrujavati doduše, ali sve će se svršiti dobro. 

Kad je dobio mačke, Petrica dade napraviti dvadeset sandučića sa otvorom s 
prednje strane, tako da je mogla mačja glava samo malo proviriti napolje i sa još ma- 
njini otvorom sa stražnje strane kroz koji je mogao viriti rep. Onda je svakog mačka 
ili mačku zatvorio u njegov sanduk, tako njih dvadeset, dok je dvadeset i prvog 
turio u vreću. Kad se smračilo, Petrica je sve sanduke postavio pod prozore baruni- 


.čine kuće i najmio za tu noć desetak šegrta kojima je naredio da mačke neprestano 


natežu za repove. Ovi su to radili tako zdušno i savjesno da su jadni mački strašno 


jaukali, mijaukali, psikali i derali se da bi se nebo rasplakalo. 


Kad je ta deračina počela, počeše se buniti psi u čitavoj ulici, u čitavom gradu, 
a dabome u baruničinoj kući ponajviše. Mnogi od tih pasa nikad još nisu vidjeli mač- 
ke (jer je barunica Hildegarda mrzila ne samo ljude nego i mačke), ali mržnja na 
mačke je psima već u naravi, a mačje mijaukanje im draži živce. Tako nastade užasan 
lavež: lajahu psi po gradskim dvorištima i kućama, a uzlajalo se svih devedeset i 
devet pasa, kuja, kujica i psića gospođice barunice, Badava ih je mirila i psovala 

barunica i njemački i hrvatski, badava ih je Uršula i tukla (a ona je znala kojega i 
udariti, ako nije bilo barunice blizu), psi se nisu dali umiriti, jer je mijaukanje bilo 
sve strašnije. : 

Još je gore bilo kad je barunica otvorila prozor pa stala vikati: 

— Šic! šic! šic, proklete beštije! .. . 

Onda se tek lavež pomiješao s mijaukanjem i mačjom dernjavom u tako stra- 
šnu galamu, te su susjedi već i požalili što su prihvatili Petričinu ponudu. Oni bi mo- 
žda i obustavili tu graju, ali zanimalo ih je ipak kako će se to sve svršiti. Barunica je 
morala zatvoriti prozor jer su psi htjeli poskakati napolje (a jednom je to čak i uspje- 
lo....) Mislila je da će poludjeti, a to su očekivali i susjedi koji su je i bez toga 
smatrali ludom. 

Kad je već prošla ponoć i kad su baruničini psi i Petričini mački već gotovo 
promukli od deračine, uze Petrica vreću sa dvadeset i prvim mačkom, položi ljestve 
na kuću s one strane gdje nije bilo prozora, polagano i tiho popne se na krov, te svog 
mačka istrese iz vreće u dimnjak. Poletio nesretnik mačak kroz dimnjak i upao u 
kamin glavne dvorane u baruničinoj kući. Kad ga psi osjetiše i vidješe, navališe na nj 
kao bijesni, a nesretni mačak — kuda će i kako će — skoči na prozor tako silno da 
je odmah dva stakla razbio te điknu napolje. Za njim poletješe i baruničini psi. I oni 
su porazbijali okna i skakali kroz prozore te ih nije bilo moguće zaustaviti. Uzalud je 
barunica vriskala i vikala: 

— Cuki, Duki, Muki, Puki, Ciba, Biba... Fifika!... Tibika!... 

Nije bilo moguće zaustaviti podivljale pse. 

Sad su šegrti po Petričinoj uputi, pustili svoje mačke iz sanduka te je nastala. 
neviđena jurnjava. Mačke su se dakako hitro popele na plotove i drveće, a psi na njih 
lajali i obigravali oko drveća. Napokon su se pojavili i građani, pa stali pse natje- 
ravati štapovima i motkama, a neke su jadnike i ubili, samo da se više nijedan ne 
vrati u baruničinu kuću. Nesretna barunica sjedjela je izbezumljena u jednom kutu 
velike dvorane. Ona je bila razočarana u svojim psima. Kako su je mogli ostaviti? — 
Je li to pasja vjernost? ... Je li to zahvalnost? ... Nije mogla čak ni plakati. Samo 
je nijemo zurila u zemlju. Uršula je pak klela i psovala i metlom pometala staklo- 
vinje. 

Pošto je s potpunim uspjehom završio svoj posao, Petrica je pošao po nagradu. 
Dobio ju je, ali su ga škrti građani za jedan talir ipak prevarili. — Eh, kad ste takvi 
— pomislio je — podvalit ću ja i vama. On je naime u jednom grmu našao malo, nje- 
žno psetance, čupave i duge dlake, malih crnih, sjajnih očiju i male njuškice kao u 
ježa. To mu se slabašno i preplašeno psetance smililo i on ga je stavio u torbu, a 
mogao ga je gotovo staviti u džep, tako je bilo maleno. Mislio je da će ga za sebe 
zadržati, ali sad se odlučio drukčije. 

" Čim je svanulo, otišao je sa psetancem u baruničinu kuću. Sva su vrata bila 
širom otvorena, jer je barunica očekivala da joj se vrate njezini gojenci i miljenici. 
Oko nje su se okupili upravitelji njezinih imanja, provizori i špani, njihove žene i 

kćeri i razne babe iz grada, svi sa željom da utješe barunicu. Petrica je onog psića 
predao jednom šegrtu i rekao: Dobit ćeš cvanciku, čuvaj toga psića i čekaj dok ja tri- 
put ne zazviždim. Onda psića stavi na stepenice u baruničinoj kući i malo uštini za 
rep da zacvili i potjeraj! — — — Poučivši tako dečka, Petrica uleti u kuću, duboko 
se pokloni i reče: »Milostiva i svijetla barunice, vas je zadesila velika nesreća. Ali 
ja imam moć i vještinu da dozovem vaše miljenike natrag! Molim samo da se tu zapali 
svijeća i da se svi okupe oko. njih, da se mole bogu, a ja ću opet moliti svoju tajnu 
molitvu«. — — Barunica pristane i oni učiniše kako je Petrica preporučio, a on je 
počeo praviti nekakve čudne znakove i mrmljati nerazumljive čudne riječi. Zatim je 
triput u prste zazviždukao i i doista odmah se začuo lavež i soekanje psića koji se za čas 


pojavio u dvorani. 


Barunica se trgla iz svoje tuge: i žalosti i zavrisnula od sreće i zanosa: 
— Ah, to je moj zlatni Filibert!... Filibert, mili i slatki... 
“— Hvala vam dragi prijatelju, hvala vam!... govorila je ona tronuto i stala 
nešto tražiti po torbici koja joj je o pasu visjela. Izvadila je jedan talir i dala ga Pe- 


trici rekavši: 


— Evo vam, dragi! ... Hvala bogu, ipak još ima dobrih ljudi na svijetu!... 

Tako je Petrica dobio svoj peti talir, a barunica se sva promijenila. Neki su 
joj se psi vratili, ali su joj se učinili podmukli i nepouzdani. Osim malog Filiberta nije 
više voljela ni jednog psa, kao prije. Počela je pomalo izlaziti i s ljudima razgovarati. 
Uvidjela je da nisu ni svi psi vjerni i pošteni, a ni svi ljudi zli i pokvareni. 


SVRŠETAK BEZ SVRŠETKA 


Vlasnik gostionice »K zlatnoj čačkalici« Andrija Gladibrk strašno se začudio, 
kad se pred njegovim vratima zaustavio par krasnih, vatrenih konja upregnutih u 
saonice. Na ormi, srebrom okovanoj, brenčali su praporci i bronze. Čudio se Andrija 
Gladibrk, jer se takve ekipaže nisu zaustavljale pred njegovom birtijom, nego samo 
seljačke, ciganske i sumnjivih trgovaca, a i opasnih razbojnika (s kojima je on vodio 
sumnjive poslove). 

Iz saonica se i iz debele bunde izvukao visok, mršav gospodin tresući se čita- 
vim tijelom i cvokoćući zubima, dok mu je dugački nos na vrhu poplavio kao šljiva. 
Bijaše doduše jaka zima, snijeg do koljena, ali gospodin je bio dobro obučen i još bolje 
umotan. Ne bi dakle mogao tako prozepsti. Zato gostioničar zaključi da je nepoznati 
gospodin zacijelo bolestan. On mu uslužno otvori vrata i pokloni mu se duboko. Za 
gospodinom je u gostionicu inoš (sluga koji sjedi do kočijaša) unio prtljagu, među 
ostalim i jedan mali kovčežić, sav gvožđem okovan i osiguran krupnim lokotom. Kad 
je momak stavio na pod nešto je u njemu zveknulo, a oči birtaša Gladibrka lopovski 
zaigraše i on pomisli: — Sigurno je u njemu zlato i srebro! ... a kad je visoki nepo- 
znati gospodin dao inošu na rastanku jedan srebreni talir, onda je Andrija Gladibrk 
odmah pogladio svoj brk i prišapnuo ženi Roziki: — Taj ima novaca!... Nažalost 

ekipaža je odjurila tako brzo, te nisu ni on ni žena mogli pitati čiji su to konji i tko je 
taj gospodin. Međutim on im je sam rekao: — Ja sam Petrica Kerempuh, vitez od 
Vratolomije i Čarolije, svjetski putnik i svih mudrosti meštar! ... Ali usprkos mom 
svemu znanju i umijeću, meni danas dobro nije, bojim se umrijeću, molim “vas dajte 
mi nešto da mi se tijelo i duša zgrije. Skuhajte oku vina i dajte mi sobicu, ne mora 
biti fina, ali neka bude topla . . 

Legao Petrica u krevet, pio kuhano vruće vino. Na stočiću kraj sebe držao 
onaj, gvožđem okovani sanduk, a na njemu pištolj. Gostioničaru je rekao prijateljski: 
— Pazite, molim vas da u sobu ne uđe pas ili mačka, mogli bi slučajno šapom dirnuti 
u sandučić, pa bi nastradali, jer je pištolj nabijen i tako udešen, te odmah puca ako 
netko u sanduk samo dirne! . 

Gostioničar se kiselo arnjedikaa. Bilo mu je krivo, jer je bio odmah pomislio, 
kako da se dočepa tajanstvenog sanduka. Ne bi on žalio ni zadaviti odličnog gosta za 
tako bogat Pudi Ovako je mislio: — Čekat ćemo!... Možda bolesnik umre i bez 
davljenja!. . 

Kad je Petrica ostao sam, uzdahnuo je i rekao samome sebi: — Eh, moj Petrica, 
proteklo je mnogo ljeta i ti si prošao dosta svijeta, tabane si na cestama brusio i sva- 
. kakva dobra i zla iskusio, mnoge si muke mučio, budale pameti učio, a sam se nisi 
opametio, silnicima si se sprdnjom svetio, praznovjerca za nos povlačio, a sam kadi- 
kad batine izvlačio... A sada, eto, bit će svemu kraj... Treba misliti: hoćeš li u 
pakao ili uraj!... 

I doista na veliko veselje gostioničarevo, Petrici je bilo iz dana u dan sve 1o- 
šije. Groznica nije popuštala, te Petrica zamoli da mu pošalju svećenika. Po običaju 
onoga vremena htio je da se prije smrti ispovijedi i pričesti, da bi mu duša sigurnije 
stigla u raj, u diku nebesku. 

Došao fratar, otac gvardijan, i nagnuo uho k bolesniku da čuje njegove gri- 
jehe. Šta mu je Petrica govorio i kakove grijehe ispovijedao to se ne zna, jer je to 
ispovjedna tajna, ali fratar se tako smijao da su mu se tresla trbušina, podbradak i 
šija i jedva je obavio sveti obred. Onda je brišući suze rekao Petrici: — »Alaj će biti 
veselo u raju, ako ti onamo stigneš! ... Nato ga je Petrica zamolio da mu zovne go- 
spodina gradskog suca i neka sam s njime dođe, jer bi htio pred svjedocima načiniti 
oporuku. E 
Još istoga dana stigoše gradski sudac i otac gvardijan da po želji umirućeg 
Petrice naprave oporuku. Gostioničaru Gladibrku to baš nije bilo milo, jer je on 
mislio da sam ugrabi onaj tajanstveni sandučić. Međutim Petrica pozove u sobu i 
njega i ženu, da budu prisutni pisanju oporuke. Onda je Petrica diktirao, a gradski 
sudac pisao i bilježio Petričine želje: da mu gradska općina dade u svom groblju na 
počasnom mjestu grob i da mu spomenik podigne i da na dan njegove smrti otac gvar- 
dijan odsluži za nj žalosnu misu. U tu svrhu on ostavlja svoje blago, po tisuću zlat- 
nih dukata i po tisuću srebrenih talira slavnom gradu N., te časnom samostanu, a 
ostatak da se dade čestitom gostioničaru. Samo ih je upozorio neka se čuvaju pištolja. 

Možda je Petrica htio još štogod odrediti, ali se najednom zagrcne, štucne i umre. 

Svi su se pobožno prekrižili i pomolili bogu, a pritom su ispod oka gledali ta- 
janstveni sandučić i na njemu ogromni pištolj. Sad bi bio red da mrtvaca operu i 
obuku, te stave na odar, ali svima se žurilo da vide što je u sandučiću i da razdijele 
blago. Ipak je gostioničarka zapalila svijeću kraj Petrice. 

Što će sa sandučićem? Kako da uklone opasni pištolj? Onda se birtaš Gladi- 
brk odluči: za ovakvu stvar vrijedi žrtvovati i psa, te on zovne svoga Šarka i baci mu 
komad mesa na sandučić. Šarko skoči, zgrabi meso, sruši sanduk i pištolj, ali pištolj ne 
puče... Šta je to? Idu oni gledati oprezno i nježno, kadli pištolj bijaše prazan. Na- 
smijali su se i naljutili, gdje ih je pokojnik nasamario. Najviše se ljutio Gladibrk, jer 
da se nije bojao pištolja, davno bi on svršio s Petricom i s njegovim blagom. 

Odluče da će kovčežić otvoriti u drugoj sobi, jer je nezgodno da to rade kraj 
mrtvaca. Zatvore sva vrata i pritegnu kapke na prozorima da im nitko ne smeta. Me- 
đutim sandučić je imao velik lokot, a lokot se otvara ključem. Trebalo je naći ključ! 
Premetnuše sve džepove pokojnikove i svu mu postelju pretražiše, ali ključa nema te 
nema. Nato gradski sudac predloži da se sanduk odnese u općinu i da se tamo otvori. 
Ali s tim se nije složio Gladibrk: — Na to ne pristajem, gospodine suče! Vi bi grad- 
ska gospoda, blago među se podijelili, a meni bi brus ostavili. Jok, ne pristajem!... 

Došlo je do svađe, koja se svršila s tučnjavom, jer je gostioničar bio vatrene 
ćudi. Zviznuo on gradskog suca po glavi da je samo zazvonjelo, ali ni sudac nije bio 
mekušac, te on Gladibrku šakom razbi nos. Bilo tu vike, cike, vrištala je gostioničarka, 
pa se i ona umiješala u tučnjavu. Uhvatila jednu bocu i zamahnula da će suca tre- 
snuti po glavi, ali u onoj gužvi razbila se boca na glavi njenog muža. Zato ju je ovaj 
tako ćušio, te je odmah svom težinom i širinom sjela na pod. Otac gvardijan je mirno 
gledao tu bitku mrmljajući kao da krunicu moli: — Gdje se dvojica tuku, treći se ve- 
seli, osobito tamo gdje se blago dijeli. a 

U tom natezanju i tučnjavi pao je nekoliko puta sandučić na pod i najednom 
se sam od sebe otvorio. Ali mjesto zlata i srebra, rasulo se kamenje, zazvečali ko- 
madi željeza i bakra, stari čavli i potkove. Gostioničarka se tako razljutila da je tim 
komadima stala bombardirati i suca i fratra, kao da su oni krivi, a onda je pojurila u 
sobu da se osveti mrtvom Petrici Kerempuhu. Ali kad uđe u sobu, ona vrisnu, kao da 
je ugledala najstrašniju sablast. Poletješe svi, zaboravivši na čas na svoje razbijene 
glave. Što je? Što se dogodilo? — 

Ništa! Ništa se nije dogodilo! ... Samo mrtvaca više nije bilo. Svijeća je go- 
rjela. Krevet je bio tu još razbacan kako su ispod mrtvaca tražili ključe. Ali mrtvaca 
više nije bilo... : 

Kud je nestao: nije valjda u nebo odletio, toliki svetac ipak nije bio?! Jeli 
mrtav, je li živ? 

Petrica Kerempuh je živ, vječno živ. On se još i danas skita, smišlja vra- 
golije, niče tamo gdje ga nitko ne sije. Prevarante, špekulante, siledžije i budale 
bocka, grdi, ismijava i dira, a sam nikako da se opameti i da nađe mira. 

